ΔΡΑΣΤΗΡΙΟΤΗΤΑ 1.4

Τ.Ε

Ζωικό και φυτικό κύτταρο

**a.** Να σχεδιάσετε ένα ζωικό κύτταρο όπου θα διακρίνονται: η πλασματική μεμβράνη, το κυτταρόπλασμα, ο πυρήνας με το γενετικό υλικό, καθώς και τα οργανίδια που αποτελούν το ενεργειακό κέντρο του κυττάρου. Με κατάλ­ληλα βέλη να σημειώσετε το όνομα κάθε δομής που έχετε σχεδιάσει.

**b.** Να σχεδιάσετε ένα φυτικό κύτταρο όπου θα διακρίνονται: η πλασματική μεμβράνη, το κυτταρικό τοίχωμα, το κυτταρόπλασμα, ο πυρήνας με το γενετικό υλικό, τα οργανίδια όπου γίνεται η φωτοσύνθεση και τα οργανίδια απελευθέρωσης ενέργειας. Με κατάλληλα βέλη να σημειώσετε το όνομα κάθε δομής που έχετε σχεδιάσει.

**c.** Να απαντήσετε στις παρακάτω ερωτήσεις και να συζητήσετε τις απόψεις σας με τον καθηγητή σας και τους συμμαθητές σας.

α. Σε όλα τα κύτταρα μιας πορτοκαλιάς θα παρατηρήσουμε πάντοτε μιτοχόνδρια, χλωροπλάστες ή και τα δύο οργανίδια; Να αιτιολογήσετε την απάντησή σας.

β. Η πλασματική μεμβράνη περιβάλλει τα κύτταρα όπως το πλαστικό περιβάλλει τον αέρα σ' ένα μπαλόνι; Σε τι πιστεύετε ότι διαφέρει;

**d.** Όπως μάθατε ανάμεσα στα φυτικά και στα ζωικά κύτταρα υπάρχουν εμφανείς διαφορές αλλά και πολλές ομοιότητες (μορφολογικές και λειτουργικές ).

Να αναζητήσετε σε σχετικά βιβλία αλλά και στο διαδίκτυο πληροφορίες που θα αναδεικνύουν αυτές τις ομοιότητες και τις διαφορές.

Να συνεργαστείτε με τους συμμαθητές σας και να συγκεντρώσετε όλα τα στοιχεία σε έναν πίνακα που θα αναρτήσετε στην τάξη σας